આ પ્રસંગે દિવ્યાંગોનો ઉત્સાહ વધારવા માટે અમદાવાદના મેયર ગૌતમ શાહ, સંગીતના સિતારાઓ કિંજલ દવે, રાજલ બારોટ, જીગ્નેશ કવિરાજ,મનુભાઈ રબારી, વીરલ રબારી ઉપસ્થિત રહ્યાં હતાં. આ કાર્યક્રમમાં દિવ્યાંગો દ્વારા પ્રાર્થના નૃત્ય અને દેશભક્તિ પર અલગ અલગ પર્ફોર્મન્સ પણ રજૂ કર્યા હતા. આ કાર્યક્રમમાં ડાન્સ ઈન્ડિયા ડાન્સમાં ભાગ લઈને આવેલા વડોદરાના દિવ્યાંગ કમલેશભાઈ પટેલે પણ હાજર રહીને પરફોર્મ કર્યું હતું. તો અમદાવાદના દિવ્યાંગ ધવલ ખત્રીએ બે હાથ ન હોવા છતાં લાઈવ પેઇન્ટિંગ દ્વારા પોતાનું આગવું કૌશલ્ય લોકો સમક્ષ પ્રસ્તુત કર્યું હતું.